ddrg/super_eurlex huggingface dataset:
Komisjoni otsus,

10. mai 1990,

milles sätestatakse puhtatõuliste tõulammaste ja -kitsede tõuaretuseks heakskiitmise ning nende sperma, munarakkude ja embrüote kasutamise kriteeriumid

(90/257/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 30. mai 1989. aasta direktiivi 89/361/EMÜ puhtatõuliste tõulammaste ja -kitsede kohta, [1] eriti selle artiklit 4,

ning arvestades, et:

direktiivi 89/361/EMÜ eesmärk on liberaliseerida järk-järgult ühendusesisest puhtatõuliste tõulammaste ja -kitsedega kauplemist; seepärast on vaja täiendavalt ühtlustada selliste loomade ja nende sperma, munarakkude ja embrüote heakskiitmine tõuaretuseks;

tõuaretuseks heakskiitmise sätted on seotud loomade ning nende sperma, munarakkude ja embrüotega;

tuleks ette näha, et spermat, munarakke ja embrüoid võivad käsitseda üksnes ametlikult tunnustatud töötajad, et tagada soovitud eesmärgi saavutamine;

käesoleva otsusega ettenähtud meetmed on kooskõlas alalise zootehnikakomitee arvamusega,

ON VASTU VÕTNUD KÄESOLEVA OTSUSE:

Artikkel 1

Ilma et see piiraks artikli 2 kohaldamist, kiidetakse tõuaretuseks heaks kõik tõuraamatus registreeritud isased ja emased puhtatõulised tõulambad ja -kitsed.

Artikkel 2

1. Isased puhtatõulised tõulambad ja -kitsed kiidetakse heaks kunstlikuks seemendamiseks ja nende sperma kasutamiseks, kui nende jõudlust on kontrollitud ja aretusväärtust on hinnatud komisjoni otsuse 90/256/EMÜ [2] kohaselt.

2. Isased puhtatõulised tõulambad ja -kitsed kiidetakse heaks ametlikuks testimiseks ja kunstlikuks seemendamiseks nende koguseliste piirangute ulatuses, mis on vajalikud loomade jõudluse kontrollimiseks ja aretusväärtuse hindamiseks otsuse 90/256/EMÜ kohaselt.

3. Emased puhtatõulised tõulambad ja -kitsed kiidetakse heaks tõuaretuseks ja nende munarakkude ja embrüote kasutamiseks.

Artikkel 3

Spermat, munarakke ja embrüot peavad koguma, töötlema ja ladustama ametlikult tunnustatud asutus või ametlikult tunnustatud töötajad.

Artikkel 4

Käesolev otsus on adresseeritud liikmesriikidele.

Brüssel, 10. mai 1990

Komisjoni nimel

komisjoni liige

Ray Mac Sharry

[1] EÜT L 153, 6.6.1989, lk 30.

[2] EÜT L 145, 8.6.1990, lk 35.

--------------------------------------------------
Komisjoni otsus,

10. jaanuar 1990,

millega lubatakse erand Prantsusmaale ja määratakse kindlaks samaväärsed tervishoiunõuded, mida tuleb järgida värske liha tükeldamisel

(90/31/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 26. juuni 1964. aasta direktiivi 64/433/EMÜ ühendusesisest värske lihaga kauplemist mõjutavate tervishoiuprobleemide kohta, [1] viimati muudetud direktiiviga 88/657/EMÜ, [2] eriti selle artiklit 13,

ning arvestades, et:

vastavalt direktiivi 64/433/EMÜ artiklile 13 võib artiklis 16 sätestatud korras lubada taotluse korral erandeid I lisa lõike 45 punktist c igale liikmesriigile, kes esitab samalaadsed tagatised; nende eranditega määratakse kindlaks tervishoiunõuded, mis on vähemalt samaväärsed nimetatud lisas esitatud nõuetega;

Prantsusmaa ametiasutused esitasid 18. jaanuari 1989. aasta kirjaga komisjonile taotluse erandi lubamiseks direktiivi 64/433/EMÜ I lisa lõike 45 punktist c värske veise-, lamba- ja sealiha tükeldamise puhul; selles taotluses on kavandatud tervishoiunõuded; erandina kindlaksmääratud tervishoiunõuded värske liha tükeldamiseks peavad olema vähemalt samaväärsed direktiivi 64/433/EMÜ I lisa lõike 45 punktis c sätestatud nõuetega;

Prantsusmaa kavandatud tervishoiunõuded on samaväärsed direktiivi 64/433/EMÜ I lisa lõike 45 punktis c sätestatud nõuetega;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Olenemata direktiivi 64/433/EMÜ I lisa lõike 45 punktist c, võib Prantsusmaa lubada värske veise-, lamba- ja sealiha tükeldamist vastavalt käesoleva otsuse lisas sätestatud nõuetele.

Artikkel 2

Käesolev otsus on adresseeritud liikmesriikidele.

Brüssel, 10. jaanuar 1990

Komisjoni nimel

komisjoni liige

Ray Mac Sharry

[1] EÜT 121, 29.7.1964, lk 2012/64.

[2] EÜT L 382, 31.12.1988, lk 3.

--------------------------------------------------

LISA

Veise-, lamba- ja searümpade tükeldamise erinõuded

1. Tapamajast toodud rümbad jahutatakse külmkambrites, mille aurustitest väljuva õhu temperatuur võimaldab jahutada veiserümbad + 7 °C sisetemperatuurini 48 tunni jooksul ning lamba- ja searümbad 20 tunni jooksul, ning veetakse lõikamishoonetesse, mille temperatuur ei ületa + 12 °C ja mis asuvad külmkambriga samas hoonerühmas.

2. Liha viiakse üle ühe toimingu käigus.

3. Rümbad viiakse lõikamishoonesse ja konditustatakse enne + 7 °C sisetemperatuuri saavutamist, kui veiserümpade tükeldamine toimub 48 tunni jooksul pärast tapmist ning lamba- ja searümpade tükeldamine 20 tunni jooksul.

4. Ajavahemik liha lõikamishoonesse toomise ja järgneva jahutamise vahel ei tohi ületada 60 minutit.

5. Kui liha on tükeldatud ja pakitud, viiakse see kohe asjakohasesse külmkambrisse.

--------------------------------------------------
Euroopa Liidu Teataja L 223 , 18/08/1990 Lk 0021 - 0022

Soomekeelne eriväljaanne: Peatükk 3 Köide 33 Lk 0115

Rootsikeelne eriväljaanne: Peatükk 3 Köide 33 Lk 0115



Komisjoni otsus, 30. juuli 1990, millega muudetakse otsust 82/913/EMÜ seoses nende Lõuna-Aafrika Vabariigi ettevõtete loeteluga, millest lubatakse importida ühendusse värsket liha (90/433/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu- ja veterinaarinspektsiooni probleemide kohta veiste ja sigade ning värske liha ja lihatoodete impordil kolmandatest riikidest, [1] viimati muudetud direktiiviga 89/662/EMÜ, [2] eriti selle artikli 4 lõiget 1 ja artikli 18 lõiget 1, võttes arvesse nõukogu 21. detsembri 1976. aasta direktiivi 77/96/EMÜ trihhiinide (Trichinella spiralis) kindlakstegemise kohta värske kodusealiha importimisel kolmandatest riikidest, [3] viimati muudetud komisjoni direktiiviga 89/321/EMÜ, [4] eriti selle artiklit 4, ning arvestades, et: nende Lõuna-Aafrika Vabariigi ja Namiibia ettevõtete loetelu, millest lubatakse ühendusse värsket liha importida, on algselt koostatud komisjoni otsusega 82/913/EMÜ, [5] viimati muudetud 3. novembri 1989. aasta otsusega; kuna Namiibia on saanud iseseisvaks, tuleb muuta otsust 82/913/EMÜ nende Lõuna-Aafrika Vabariigi ja Namiibia ettevõtete kohta, millest lubatakse importida ühendusse värsket liha; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Otsuse 82/913/EMÜ pealkiri asendatakse järgmisega: "Komisjoni otsus 82/913/EMÜ, millega koostatakse nende Lõuna-Aafrika Vabariigi ettevõtete loetelu, millest lubatakse importida ühendusse värsket liha." 2. Otsuse 82/913/EMÜ lisa asendatakse käesoleva otsuse lisaga. Artikkel 2 Käesolev otsus on adresseeritud liikmesriikidele. Brüssel, 30. juuli 1990 Komisjoni nimel komisjoni liige Ray Mac Sharry [1] EÜT L 302, 31.12.1972, lk 28. [2] EÜT L 395, 30.12.1989, lk 13. [3] EÜT L 26, 31.1.1977, lk 67. [4] EÜT L 133, 17.5.1989, lk 33. [5] EÜT L 381, 31.12.1982, lk 28. -------------------------------------------------- LISA Ettevõtete loetelu KT Ettevõttel on lubatud direktiivi 77/96/EMÜ artiklis 4 määratletud tähenduses läbi viia kõnealuse direktiivi artikliga 3 ettenähtud külmutamine. Loanumber | Ettevõte/aadress | Kategooriar | T | L | K | VL | LL/KL | SL | KBL | EM | 4 | Table Bay Cold Storage, Cape Town, Cape Province | | | × | | | | | | 43 | Eskort Bacon Co-Operative Estcourt, Natal | × | × | | | | × | | , KT | 47 | Bull Brand Foods, Krugersdorp, Transvaal | × | × | | × | | | | | 81 | Blue Continent Cold Storage, Durban, Natal | | | × | | | | | | 83 | Blue Continent Cold Storage, Cape Town, Cape Province | | | × | | | | | | 84 | Ellerman Cold Storage, Durban, Natal | | | × | | | | | | 90 | Epping Cold Storage, Cape Town, Cape Province | | | × | | | | | | 94 | Walvis Bay Cold Storage, Walvis Bay, Cape Province | | | × | | | | | | 95 | Imperial Cold Storage, City Deep, Transvaal | | | × | | | | | | --------------------------------------------------
Komisjoni otsus,

5. september 1990,

millega lubatakse erand Itaaliale ja määratakse kindlaks samaväärsed tervishoiunõuded, mida tuleb järgida värske liha tükeldamisel

(90/469/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 26. juuni 1964. aasta direktiivi 64/433/EMÜ ühendusesisest värske lihaga kauplemist mõjutavate tervishoiuprobleemide kohta, [1] viimati muudetud direktiiviga 89/662/EMÜ, [2] eriti selle artiklit 13,

ning arvestades, et:

vastavalt direktiivi 64/433/EMÜ artiklile 13 võib artiklis 16 sätestatud korras lubada taotluse korral erandeid I lisa lõike 45 punktist c igale liikmesriigile, kes esitab samalaadsed tagatised; nende eranditega määratakse kindlaks tervishoiunõuded, mis on vähemalt samaväärsed nimetatud lisas esitatud nõuetega;

Itaalia ametiasutused esitasid 20. aprillil 1990. aastal teleksiga komisjonile taotluse erandi lubamiseks direktiivi 64/433/EMÜ I lisa lõike 45 punktist c värske veise-, lamba- ja sealiha tükeldamise puhul; selles taotluses on kavandatud tervishoiunõuded; erandina kindlaksmääratud tervishoiunõuded värske liha tükeldamiseks peavad olema vähemalt samaväärsed direktiivi 64/433/EMÜ I lisa lõike 45 punktis c sätestatud nõuetega;

Itaalia kavandatud tervishoiunõuded on samaväärsed direktiivi 64/433/EMÜ I lisa lõike 45 punktis c sätestatud nõuetega;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Olenemata direktiivi 64/433/EMÜ I lisa lõike 45 punktist c, võib Itaalia lubada värske veise-, lamba- ja sealiha tükeldamist vastavalt käesoleva otsuse lisas sätestatud nõuetele.

Artikkel 2

Käesolev otsus on adresseeritud liikmesriikidele.

Brüssel, 5. september 1990

Komisjoni nimel

komisjoni liige

Ray Mac Sharry

[1] EÜT 121, 29.7.1964, lk 2012/64.

[2] EÜT L 395, 30.12.1989, lk 13.

--------------------------------------------------

LISA

VEISE-, LAMBA- JA SEARÜMPADE TÜKELDAMISE ERINÕUDED

1. Tapamajast toodud rümbad jahutatakse külmkambrites, mille aurustitest väljuva õhu temperatuur võimaldab jahutada veiserümbad 7 °C sisetemperatuurini 48 tunni jooksul ning lamba- ja searümbad 20 tunni jooksul, ning veetakse lõikamishoonetesse, mille temperatuur ei ületa 12 °C ja mis asuvad külmkambriga samas hoonerühmas.

2. Liha viiakse üle ühe toimingu käigus.

3. Rümbad viiakse lõikamishoonesse ja konditustatakse enne 7 °C sisetemperatuuri saavutamist, kui veiserümpade tükeldamine toimub 48 tunni jooksul ning lamba- ja searümpade tükeldamine 20 tunni jooksul pärast tapmist.

4. Ajavahemik liha lõikamishoonesse toomise ja järgneva jahutamise vahel ei tohi ületada 60 minutit.

5. Kui liha on tükeldatud ja pakitud, viiakse see kohe asjakohasesse külmkambrisse.

--------------------------------------------------
Euroopa Liidu Teataja L 019 , 24/01/1990 Lk 0016 - 0016

Soomekeelne eriväljaanne: Peatükk 3 Köide 31 Lk 0241

Rootsikeelne eriväljaanne: Peatükk 3 Köide 31 Lk 0241



Komisjoni otsus, 16. jaanuar 1990, millega määratakse kindlaks põllumajandusliku arengu kordaja, mida kasutatakse Euroopa suurusühiku määratlemiseks seoses ühenduse talumajapidamiste liigitusega (90/36/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 15. juuni 1965. aasta määrust nr 79/65/EMÜ, millega luuakse Euroopa Majandusühenduse talumajapidamiste tulusid ja majandustegevust käsitlevate raamatupidamisandmete kogumise võrk, [1] viimati muudetud määrusega (EMÜ) nr 3644/85, [2] võttes arvesse nõukogu 29. veebruari 1988. aasta määrust (EMÜ) nr 571/88 talumajapidamiste ülesehitust aastatel 1988—1997 käsitlevate ühenduse vaatluste korraldamise kohta, [3] muudetud määrusega (EMÜ) nr 807/89, [4] eriti selle artikli 8 lõiget 3, ning arvestades, et: komisjoni 7. juuni 1985. aasta ühenduse talumajapidamiste liigituse kehtestamist käsitleva otsuse 85/377/EMÜ [5] III lisas määratletakse Euroopa suurusühik; selles määratluses kasutatakse kordajat, mis võimaldab arvesse võtta põllumajanduse üldist arengut alates võrdlusperioodist 1980; komisjon arvutab ja kinnitab selle kordaja pärast nõupidamist liikmesriikidega, liikmesriikidega on nõu peetud talumajapidamiste liigituse ekspertgrupi koosolekutel, ON VASTU VÕTNUD KÄESOLEVA OTSUSE: Artikkel 1 Euroopa suurusühiku määratlemiseks otsuse 85/377/EMÜ III lisa A osa punktis 2 sätestatud viisil kasutatava põllumajanduse arengu kordaja väärtus võrdlusperioodide 1980 ja 1986 vahelise arengu osas on 1,2. Artikkel 2 Käesolev otsus on adresseeritud liikmesriikidele. Brüssel, 16. jaanuar 1990 Komisjoni nimel asepresident Henning Christophersen [1] EÜT 109, 23.6.1965, lk 1859/65. [2] EÜT L 348, 24.12.1985, lk 4. [3] EÜT L 56, 2.3.1988, lk 1. [4] EÜT L 86, 31.3.1989, lk 1. [5] EÜT L 220, 17.8.1985, lk 1. --------------------------------------------------
KOMISJONI OTSUS,

10. jaanuar 1990,

millega lubatakse erand Hispaaniale ja kinnitatakse samaväärsed tervishoiunõuded värske liha tükeldamisel

(90/30/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 26. juuni 1964. aasta direktiivi 64/433/EMÜ ühendusesisest värske lihaga kauplemist mõjutavate tervishoiuprobleemide kohta,1 viimati muudetud direktiiviga 88/657/EMÜ,2 eriti selle artiklit 13,

ning arvestades, et:

vastavalt direktiivi 64/433/EMÜ artiklile 13 võib artiklis 16 sätestatud korras lubada taotluse korral erandeid I lisa lõike 45 punktist c igale liikmesriigile, kes esitab võrdsed tagatised; nende eranditega kehtestatakse tervishoiunõuded, mis on vähemalt samaväärsed nimetatud lisas esitatud nõuetega;

Hispaania ametiasutused esitasid 26. septembri 1989. aasta kirjaga komisjonile taotluse erandi lubamiseks direktiivi 64/433/EMÜ I lisa lõike 45 punktist c värske veise-, lamba- ja sealiha tükeldamisel; selles taotluses on kavandatud tervishoiunõuded; värske liha tükeldamisele erandina kehtestatud tervishoiunõuded peavad olema vähemalt samaväärsed direktiivi 64/433/EMÜ I lisa lõike 45 punktis c sätestatud nõuetega;

Hispaania kavandatud tervishoiunõuded on samaväärsed direktiivi 64/433/EMÜ I lisa lõike 45 punktis c sätestatud nõuetega;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Olenemata direktiivi 64/433/EMÜ I lisa lõike 45 punktist c võib Hispaania lubada värske veise-, lamba- ja sealiha tükeldamist vastavalt käesoleva otsuse lisas sätestatud nõuetele.

Artikkel 2

Käesolev otsus on adresseeritud liikmesriikidele.

Brüssel, 10. jaanuar 1990

Komisjoni nimel

komisjoni liige

Ray MAC SHARRY

1 EÜT 121, 29.7.1964, lk 2012/64.

2 EÜT L 382, 31.12.1988, lk 3.

LISA

Erinõuded veise- lamba- ja searümpade tükeldamisele

1. Tapamajast toodud rümbad jahutatakse külmkambrites, mille aurustitest väljuva õhu temperatuur võimaldab jahutada veiserümbad + 7 °C sisetemperatuurini 48 tunni jooksul ning lamba- ja searümbad 20 tunni jooksul, ning transporditakse lõikamishoonetesse, mille temperatuur ei ületa + 12 °C ja mis asuvad külmkambriga samas hoonerühmas.

2. Liha viiakse üle ühe toiminguga.

3. Rümbad viiakse lõikamishoonesse ja konditustatakse enne + 7 °C sisetemperatuuri saavutamist, kui veiserümpade tükeldamine toimub 48 tunni jooksul ning lamba- ja searümpade tükeldamine 20 tunni jooksul pärast tapmist.

4. Ajavahemik liha lõikamishoonesse toomise ja järgneva jahutamise vahel ei tohi ületada 60 minutit.

5. Kui liha on tükeldatud ja pakitud, viiakse see kohe asjakohasesse külmkambrisse.
Euroopa Liidu Teataja L 091 , 06/04/1990 Lk 0034 - 0035

Soomekeelne eriväljaanne: Peatükk 3 Köide 32 Lk 0120

Rootsikeelne eriväljaanne: Peatükk 3 Köide 32 Lk 0120



Komisjoni otsus, 28. märts 1990, nende Madagaskari ettevõtete loetelu kohta, millest on lubatud ühendusse värsket liha importida (90/165/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu- ja veterinaarinspektsiooni probleemide kohta veiste ja sigade ning värske liha ja lihatoodete impordil kolmandatest riikidest, [1] viimati muudetud direktiiviga 89/227/EMÜ, [2] eriti selle artikli 4 lõiget 1 ja artikli 18 lõiget 1, ning arvestades, et: kolmandate riikide ettevõtetel lubatakse eksportida ühendusse värsket liha üksnes juhul, kui need vastavad direktiivis 72/462/EMÜ sätestatud üld- ja eritingimustele; komisjoni otsusega 84/576/EMÜ [3] keelati importida Madagaskari ettevõtetest pärit värsket liha; vältimaks siiski olemasolevate kaubavoogude järsku katkemist, jätkati importimist kuni 30. juunini 1985; direktiivi 72/462/EMÜ artikli 5 ja komisjoni otsuse 86/474/EMÜ (veiste, sigade ja värske liha kolmandatest riikidest importimise kohapealsete kontrollimiste rakendamise kohta) [4] artikli 2 lõike 1 kohastel täiendavatel kontrollimistel selgus, et hügieenistandard on kahes ettevõttes paranenud ja seda võib käsitada rahuldavana; kõnealused ettevõtted saab nendel asjaoludel lisada nende ettevõtete loetelusse, millest lubatakse ühendusse eksportida, ja seepärast tuleb otsus 84/576/EMÜ kehtetuks tunnistada; lisas esitatud ettevõtetest pärit värske liha importimisel kohaldatakse jätkuvalt ühenduse mujal ettenähtud sätteid, eelkõige sätteid loomade tervisliku seisundi kohta, jääkainete kontrolli kohta värskes lihas, hormonaalse toimega ainete kasutamise keelamise kohta loomakasvatuses; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Käesoleva otsuse lisas esitatud Madagaskari ettevõtetest lubatakse importida ühendusse värsket liha. 2. Lisas esitatud ettevõtetest importimisel kohaldatakse jätkuvalt ühenduse mujal ettenähtud veterinaaria-alaseid sätteid. Artikkel 2 Liikmesriigid keelavad värske liha importimise mujalt kui käesoleva otsuse lisas esitatud ettevõtetest. Artikkel 3 Otsus 84/576/EMÜ tunnistatakse kehtetuks. Artikkel 4 Käesolev otsus on adresseeritud liikmesriikidele. Brüssel, 28. märts 1990 Komisjoni nimel komisjoni liige Ray Mac Sharry [1] EÜT L 302, 31.12.1972, lk 28. [2] EÜT L 93, 6.4.1989, lk 25. [3] EÜT L 315, 5.12.1984, lk 25. [4] EÜT L 279, 30.9.1986, lk 55. -------------------------------------------------- LISA ETTEVÕTETE LOETELU Loa nr | Ettevõte/aadress | Kategooria | EM | TM | LH | KH | V | L/K | S | KL | 16/26 | Abattoir de Morondava, Morondava, Tulea | × | × | | × | | | | | 17/27 | Abattoir Frigorifique de Majunga, Majunga | × | × | | × | | | | | --------------------------------------------------
Euroopa Liidu Teataja L 347 , 12/12/1990 Lk 0023 - 0023



Nõukogu otsus, 22. oktoober 1990, mis käsitleb Euroopa Majandusühenduse ja Tai Kuningriigi vahelise manioki tootmise, turustamise ja maniokikaubanduse alase koostöölepingu pikendamise protokolli sõlmimist (90/637/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Euroopa Majandusühenduse ja Tai Kuningriigi vahelise manioki tootmise, turustamise ja maniokikaubanduse alase koostöölepingu pikendamise protokolli sõlmimine teenib mõlema riigi huvisid; nimetatud protokoll tuleks heaks kiita, [1] ON VASTU VÕTNUD JÄRGMISE OTSUSE: Artikkel 1 Euroopa Majandusühenduse ja Tai Kuningriigi vaheline manioki tootmise ja turustamise ning maniokikaubanduse alase koostöö lepingu pikendamise protokoll kiidetakse ühenduse nimel heaks. Protokolli tekst on lisatud käesolevale otsusele. Artikkel 2 Nõukogu eesistuja on volitatud määrama pädeva isiku, kes kirjutab alla artiklis 1 osutatud ühenduse suhtes siduvale kokkuleppele. Luxembourg, 22. oktoober 1990 Nõukogu nimel eesistuja G. de Michelis [1] EÜT L 219, 28.7.1982, lk 53. --------------------------------------------------
Komisjoni otsus,

30. juuli 1990,

nende Namiibia ettevõtete loetelu kohta, millest on lubatud ühendusse värsket liha importida

(90/432/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 12. detsembri 1972. aasta direktiivi 72/462/EMÜ tervishoiu- ja veterinaarinspektsiooni probleemide kohta veiste ja sigade ning värske liha ja lihatoodete impordil kolmandatest riikidest, [1] viimati muudetud direktiiviga 89/662/EMÜ, [2] eriti selle artikli 4 lõiget 1 ja artikli 18 lõiget 1,

ning arvestades, et:

kolmandate riikide ettevõtetel lubatakse importida ühendusse värsket liha üksnes juhul, kui need vastavad direktiivis 72/462/EMÜ sätestatud üld- ja eritingimustele;

Namiibia on saanud iseseisvaks, seepärast on vaja koostada kõnealuse riigi nende ettevõtete loetelu, millest on lubatud importida ühendusse värsket liha;

kõnealuseid ettevõtteid on korrapäraselt kontrollitud direktiivi 72/462/EMÜ artikli 5 ja komisjoni otsuse 86/474/EMÜ (veiste, sigade ja värske liha kolmandatest riikidest importimise kohapealsete kontrollimiste rakendamise kohta) [3] artikli 2 lõike 1 kohaste ühenduse kontrollide käigus Lõuna-Aafrikas;

hügieenistandardit saab kõnealustes Namiibia ettevõtetes käsitada rahuldavana ja nendel asjaoludel saab lisada ettevõtted nende ettevõtete loetelusse, millest lubatakse ühendusse eksportida;

lisas esitatud ettevõtetest pärit värske liha importimisel kohaldatakse jätkuvalt ühenduse mujal ettenähtud sätteid, eelkõige sätteid loomade tervisliku seisundi kohta, jääkainete kontrolli kohta värskes lihas, hormonaalse toimega ainete kasutamise keelamise kohta loomakasvatuses;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

1. Käesoleva otsuse lisas esitatud Namiibia ettevõtetest lubatakse importida ühendusse värsket liha.

2. Lisas esitatud ettevõtetest importimisel kohaldatakse jätkuvalt ühenduse mujal ettenähtud veterinaariaalaseid sätteid.

Artikkel 2

Liikmesriigid keelavad värske liha importimise mujalt kui käesoleva otsuse lisas esitatud ettevõtetest.

Artikkel 3

Käesolev otsus on adresseeritud liikmesriikidele.

Brüssel, 30. juuli 1990

Komisjoni nimel

komisjoni liige

Ray Mac Sharry

[1] EÜT L 302, 31.12.1972, lk 28.

[2] EÜT L 395, 30.12.1989, lk 13.

[3] EÜT L 279, 30.9.1986, lk 55.

--------------------------------------------------

LISA

Ettevõtete loetelu

Loa nr | Ettevõte/aadress | Kategooria |

TM | LH | KH | V | L/K | S | KL | EM |

22 | Swavleis, Windhoek | × | × | | × | | | × | |

23 | Swavleis, Okahandja | × | × | | × | | | | |

27 | Windhoek Wild, Windhoek | | × | | × | | | | |

--------------------------------------------------